Presentación do libro "Pequena vida salvaxe"
2026-01-21 19:00 (Europe/Madrid) | Librería Trama, Avenida A Coruña, 21, Lugo, 27003
O mércores, 21 de xaneiro ás 19:00 horas, terá lugar na librería Trama a presentación de ‘Pequena vida salvaxe’, XXXVII Premio nacional de poesía Xosémaría Pérez Parallé, escrita por Roberto X. Hermida e editada por Espiral Maior.
O autor estará acompañado de Concha Blanco, poeta e gandeira de Casa Bértolo.
Sobre Roberto X. Hermida:
Roberto X. Hermida (Vilagarcia de Arousa, 1975), medrou entre As Pontes, Herbón e Santiago de Compostela. Doutorouse en Bioloxía cunha tese sobre o lobo e atualmente está especializado no estudo e a conservación dos morcegos.
É membro fundador de Morcegos de Galicia e da Asociación Galega de Custodia do Territorio.
A natureza está moi presente na súa obra narrativa, o que é especialmente evidente no ensaio sobre morcegos El dilema de Spallanzani (2015) e no capítulo «Summercamp» do libro coral Encuentros con lobos (2016).
Algúns dos seus relatos, tanto en galego como en castelán, foron premiados en diferentes certames. A súa poesía agromou no obradoiro de escrita organizado pola biblioteca municipal Enrique Rivera Rouco das Pontes.

Ponencia sobre Fotobiomodulación
2026-01-21 19:00 | O Vello Cárcere, Av. Alcalde Anxo López Pérez, 10, Lugo, Lugo, 27002, Spain
Ponencia sobre Fotobiomodulación
Mércores 21 de xaneiro de 2026
19:00 horas
O Vello Cárcere de Lugo
